ฉบับร่าง:ศูนย์พิสูจน์หลักฐาน 4

ศูนย์พิสูจน์หลักฐาน 4 เป็นส่วนราชการระดับกองบังคับการของสำนักงานพิสูจน์หลักฐานตำรวจ มีหน้าที่ตามอำนาจการสอบสวนตามพื้นที่ 12 จังหวัดในภาคตะวันออกเฉียงเหนือตอนบนของประเทศไทย (ตำรวจภูธรภาค 4) ได้แก่ 
# จังหวัดขอนแก่น
# จังหวัดเลย
# จังหวัดร้อยเอ็ด
# จังหวัดมหาสารคาม
# จังหวัดบึงกาฬ
# จังหวัดมุกดาหาร
# จังหวัดหนองบัวลำภู
# จังหวัดอุดรธานี
# จังหวัดนครพนม
# จังหวัดสกลนคร
# จังหวัดหนองคาย
# จังหวัดกาฬสินธุ์

**ประวัติ**
ศูนย์พิสูจน์หลักฐาน 4 เดิมคือ กองกำกับการวิทยาการ กองบังคับการตำรวจภูธร 6 กองบัญชาการตำรวจภูธรภาค 2 ที่ก่อตั้งขึ้นในปี 2503 มีหน้าที่ความรับผิดชอบการปฏิบัติงานพิสูจน์หลักฐาน งานตรวจสถานที่เกิดเหตุ และงานทะเบียนประวัติอาชญากร มีแผนกธุรการ แผนกถ่ายรูปและตรวจสถานที่เกิดเหตุ แผนกทะเบียนประวัติอาชญากร แผนกสถิติคดีอาญาและพิพิธภัณฑ์ทางคดี แผนกพิสูจน์หลักฐาน และมีวิทยาการจังหวัดในสังกัดอีก 6 จังหวัด คือ วิทยาการจังหวัดอุดรธานี หนองคาย เลย สกลนคร นครพนม และมุกดาหาร
ในปี พ.ศ. 2535 ได้มีพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535 ซึ่งได้ประกาศในราชกิจจานุเบกษา เล่ม 109 ตอนที่ 10 มาตรา 4 จัดตั้งสำนักงานวิทยาการตำรวจ โดยการรวบรวมหน่วยงานด้านพิสูจน์หลักฐานและทะเบียนประวัติอาชญากร ที่กระจายอยู่ทั่วประเทศ มาเข้าสังกัดซึ่งโอน กองกำกับการวิทยาการ กองบังคับการตำรวจภูธร 6 กองบัญชาการตำรวจภูธรภาค 2 เป็น กองกำกับการวิทยาการเขต 6 กองวิทยาการภาค 2 สำนักงานวิทยาการตำรวจ
ในปี พ.ศ. 2548 ได้มีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2548 และกฎกระทรวงแบ่งส่วนราชการ เป็นกองบังคับการหรือส่วนวิชาการ
ที่เรียกชื่ออย่างอื่นในสำนักงานตำรวจแห่งชาติ พ.ศ. 2548 เป็นผลให้ สำนักงานวิทยาการตำรวจ เปลี่ยนชื่อหน่วยงานเป็น“สำนักงานนิติวิทยาศาสตร์ตำรวจ”ตามกฎหมายดังกล่าว และเปลี่ยนชื่อ กองกำกับการวิทยาการเขต 6 เป็น “วิทยาการเขต 23” ซึ่งขึ้นตรงต่อ กองวิทยาการ 2 สำนักงานนิติวิทยาศาสตร์ตำรวจ สำนักงานตำรวจแห่งชาติ มีหน่วยงานในสังกัดคือ งานอำนวยการและทะเบียนประวัติ งานพิสูจน์หลักฐาน งานตรวจสถานที่เกิดเหตุ และวิทยาการจังหวัดอีก 5 แห่ง คือ วิทยาการจังหวัดอุดรธานี วิทยาการจังหวัดเลย วิทยาการจังหวัดหนองคาย วิทยาการจังหวัดหนองบัวลำภู และวิทยาการจังหวัดมหาสารคาม
ต่อมาในปี 2552 ได้มีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นใน ตร. พ.ศ. 2552  ยกเลิกส่วนราชการเดิม และ จัดตั้งส่วนราชการใหม่ ประกอบกับมติ ก.ตร. ในการประชุมครั้งที่ 6/2552 เมื่อวันที่ 5 มิถุนายน 2552 อนุมัติให้ยุบเลิกตำแหน่งต่างๆ ในส่วนราชการเดิมและกำหนด ตำแหน่งให้กับส่วนราชการใหม่ โดยพระราชกฤษฎีกานี้ ได้ประกาศในราชกิจจานุเบกษาลง 6 กันยายน 2552 ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป สำนักงานนิติวิทยาศาสตร์ตำรวจ เปลี่ยนชื่อเป็น สำนักงานพิสูจน์หลักฐานตำรวจ และ ให้ วิทยาการเขต 23 เป็นหน่วยราชการในสังกัดระดับกองบังคับการ เปลี่ยนชื่อเป็น ศูนย์พิสูจน์หลักฐาน 4 รับผิดชอบการตรวจพิสูจน์หลักฐาน ตรวจสถานที่เกิดเหตุ และงานทะเบียนประวัติอาชญากร ในพื้นที่ตำรวจภูธรภาค 4

**หน่วยงานสังกัด**
ศูนย์พิสูจน์หลักฐาน 4 ประกอบไปด้วย 10 กองกำกับการ 11 พิสูจน์หลักฐานจังหวัด (สถานะเทียบเท่ากองกำกับการ) ประกอบด้วย
# ฝ่ายอำนวยการ (ฝอ.)
# กลุ่มงานตรวจสถานที่เกิดเหตุ (กสก.)
# กลุ่มงานตรวจเอกสาร (กอส.)
# กลุ่มงานตรวจอาวุธปืนและเครื่องกระสุน (กอป.)
# กลุ่มงานตรวจทางเคมี ฟิสิกส์ (กคม.)
# กลุ่มงานตรวจยาเสพติด (กยส.)
# กลุ่มงานตรวจลายนิ้วมือแฝง (กนฝ.)
# กลุ่มงานตรวจชีววิทยาและดีเอ็นเอ (กชว.)
# กลุ่มงานตรวจพิสูจน์อาชญากรรมคอมพิวเตอร์ (กคพ.)
# กลุ่มงานผู้เชี่ยวชาญ (กชช.)

**พิสูจน์หลักฐานจังหวัด**
# พิสูจน์หลักฐานจังหวัดจังหวัดเลย (พฐ.จว.ลย.)
# พิสูจน์หลักฐานจังหวัดจังหวัดร้อยเอ็ด (พฐ.จว.รอ.)
# พิสูจน์หลักฐานจังหวัดจังหวัดมหาสารคาม (พฐ.จว.มค.)
# พิสูจน์หลักฐานจังหวัดจังหวัดบึงกาฬ (พฐ.จว.บก.)
# พิสูจน์หลักฐานจังหวัดจังหวัดมุกดาหาร (พฐ.จว.มห.)
# พิสูจน์หลักฐานจังหวัดจังหวัดหนองบัวลำภู (พฐ.จว.นภ.)
# พิสูจน์หลักฐานจังหวัดจังหวัดอุดรธานี (พฐ.จว.อด.)
# พิสูจน์หลักฐานจังหวัดจังหวัดนครพนม (พฐ.จว.นพ.)
# พิสูจน์หลักฐานจังหวัดจังหวัดสกลนคร (พฐ.จว.สน.)
# พิสูจน์หลักฐานจังหวัดจังหวัดหนองคาย (พฐ.จว.นค.)
# พิสูจน์หลักฐานจังหวัดจังหวัดกาฬสินธุ์ (พฐ.จว.กส.)

**รายนามผู้บังคับบัญชา**

**อ้างอิง**

**ที่มา**
 https://www.scdc4.forensic.police.go.th/- https://www.scdc4.forensic.police.go.th/executivehouse.php- https://scdc4.forensic.police.go.th/test/history/indexforold.html
หมวดหมู่:หน่วยงานในสังกัดสำนักงานตำรวจแห่งชาติ
หมวดหมู่:หน่วยงานในสังกัดสำนักงานพิสูจน์หลักฐานตำรวจ